ไฟแนนซ์เชียลไดเจส
AH คาดรายได้โต 10%
29 มี.ค. 2556

AH คาดรายได้โต 10%
นายเย็บซูชวน ประธานกรรมการและประธานกรรมการบริหาร บริษัท อาปิโก ไฮเทค หรือ AH เปิดเผยว่า บริษัทมองว่าหากยอดจองรถในงานมอเตอร์โชว์ 2556 ออกมาดี คาดว่าจะส่งผลให้อุตสาหกรรมยานยนต์เติบโตในทิศทางที่ดีตามไปด้วย และจะส่งผลให้ผลประกอบการของบริษัทเติบโตตามไปด้วย โดยปีนี้คาดว่ารายได้จะเติบโตประมาณ 10% จากปีก่อน ตามอุตสาหกรรมยานยนต์
นักลงทุนแห่ชมเอสพีซีจี
น.ส.ปวีณา ศรีโพธิ์ทอง ผู้ช่วยผู้จัดการ หัวหน้ากลุ่มงานผู้ออกหลักทรัพย์และบริษัทจดทะเบียน ตลาดหลักทรัพย์แห่งประเทศไทย เปิดเผยว่า “กิจกรรม Opportunity Day” ในรอบวันที่ 18 ก.พ.-29 มี.ค. 2555 มีบริษัทจดทะเบียนเข้าร่วมถึง 122 บริษัท มูลค่าหลักทรัพย์ตามราคาตลาด รวมกว่า 6 ล้านล้านบาท ครอบคลุมผู้ชม 9 หมื่น Viewers จาก 124 ประเทศ บริษัทที่มีผู้รับชมการถ่ายทอดสดผ่านเว็บไซต์สูงสุด 5 ลำดับแรก ได้แก่ บริษัท เอสพีซีจี (SPCG) บริษัท เอส เอ็น ซี ฟอร์เมอร์ (SNC) บริษัท แอดวานซ์ อินโฟร์ เซอร์วิส (ADVANC) บริษัท แสนสิริ (SIRI) บริษัท ไฮโดรเท็ค (HYDRO)